Sanae Takaichi

Sanae Takaichi  (lahir 7Mac 1961) ialah seorang ahli politik Jepun yang kini berkhidmat sebagai Perdana Menteri Jepun dan Presiden Parti Demokratik Liberal sejak 2025. Beliau adalah wanita pertama yang memegang mana-mana jawatan tersebut di Jepun. Pernah menjadi ahli Dewan Rakyat dari 1993 hingga 2003 dan sejak 2005, beliau juga memegang beberapa jawatan menteri semasa sepanjang pentadbiran Shinzo Abe dan Fumio Kishida .

Dilahirkan dan dibesarkan di Wilayah Nara. Takaichi merupakan lepasan dari Universiti Kobe dan pernah bekerja sebagai pengarang, pembantu perundangan dan penyiar sebelum memulakan kerjaya politiknya. Dipilih sebagai calon bebas kepada Dewan Rakyat pada pilihan raya umum 1993, beliau menyertai Parti Liberal Demokratik (LDP) pada tahun 1996. Beliau memegang pelbagai jawatan semasa waktu Abe , terutamanya sebagai Menteri Hal Ehwal Dalam Negeri dan Komunikasi .  Dari 2022 hingga 2024, semasa jawatan perdana Fumio Kishida, beliau berkhidmat sebagai Menteri Negara bagi Keselamatan Ekonomi.

Pada tahun 2025, beliau mengalahkan Shinjirō Koizumi, dan menjadi presiden wanita pertama untuk parti Parti Demokratik Liberal . Selepas berakhirnya gabungan LDP–Komeito, Takaichi memperoleh perjanjian gabungan dengan Parti Inovasi Jepun, dan telah dipilih sebagai perdana menteri oleh Diet Jepun pada 21 Oktober. 

Pandangan Takaichi telah disifatkan sebagai konservatif atau ultrakonservatif .   Dasar domestiknya termasuk sokongan untuk perbelanjaan kerajaan yang proaktif dan Abenomics yang berterusan. Dia telah mengambil pendirian konservatif dalam isu sosial, seperti penentangan terhadap perkahwinan sejenis, pengiktirafan nama keluarga berasingan untuk pasangan, dan penggantian wanita ke takhta Jepun . Beliau menyokong penyemakan Artikel 9 Perlembagaan Jepun, yang menolak penggunaan kekuatan tentera, dasar luar pro-Taiwan, dan mengukuhkan pakatan AS-Jepun . Sebagai ahli Nippon Kaigi, dia telah digambarkan sebagai memegang pandangan revisionis tentang tingkah laku Jepun semasa Perang Dunia Kedua, dan mengkritik kenyataan Murayama dan Kono . Dia telah membuat lawatan tetap ke Kuil Yasukuni yang kontroversi .

 Awal hidup 
kanan|thumb|Takaichi pada tahun 1998
Takaichi dilahirkan pada 7 Mac 1961 di Yamatokōriyama, Prefektur Nara, dalam keluarga kelas pertengahan dengan kedua-dua ibu bapa berkerja. Bapanya, Daikyū Takaichi (1934–2013),  bekerja di sebuah firma automotif yang berkaitan dengan Toyota . Ibunya, Kazuko Takaichi (1932–2018),  bertugas di Polis Prefektur Nara .   Takaichi menamatkan pengajian di Sekolah Menegah Unebi. . Walaupun dia lulus untuk melajutkan pelajaran di universiti Keio dan Waseda di Tokyo,  dia tidak menghadirinya  kerana ibu bapanya enggan menaggung yuran pengajian jika dia meninggalkan rumah atau memilih universiti swasta kerana dia seorang wanita.  

Sebaliknya, Takaichi menempuh perjalanan enam jam dari rumah keluarganya untuk menghadiri Universiti Kobe, sambil menanggugn kos pengajuanya melalui  kerja sambilan.  Semasa di universiti dia menyertai sebuah kumpulan muzik, bermain dram dan pernah menjadi ahli sebuah kumpulan heavy metal .  Pada tahun 1984,dia menamatkan pengajian di Kobe dengan ijazah sarjana muda  pentadbiran perniagaan, kemudian mendaftar di Institut Natsushita untuk Pentadbiran  Kerajaan dan Pengurusan  .  

Pada tahun 1987, dengan tajaan daripada Institut Matsushita, dia berpindah ke Amerika Syarikat untuk bekerja sebagai rakan kongres bagi ahli kongres Demokrat Pat Schroeder . Rich, Motoko; Inoue, Makiko; Hida, Hikari (20 September 2021).    Pada tahun 1989, sebaik kembali ke  Jepun, dia bekerja sebagai penganalisis perundangan dengan pengetahuan tentang politik Amerika, dan menulis buku berdasarkan pengalamannya. Pada Mac 1989, dia menjadi penyampai TV Asahi, bersama-sama Hos Renho mengacarakan program Kodawari TV Pre-Stage stesen itu d. Pada November 1990, Takaichi dilantik sebagai penyampai untuk Fuji Television, kemudian berkhidmat sebagai pengacara utama program maklumat pagi   .  

Rujukan

Pautan luar
 Laman web rasmi 


Kategori:Kelahiean 1961
Kategori:Ahli politik wanita Jepun abad ke-20
Kategori:Ahli politik wanita Jepun abad ke-21